ཁོ་བོས་གནས་ཚུལ་ལ་རྒྱུས་ལོན་བྱས་པ་ལྟར་ན།ཚགས་ཤོག་དེའི་རྩོམ་སྒྲིག་པ་དང་རྩོམ་པ་པོ་མི་བཞི་འདུག་ལ།ཁོ་ཚོ་ནི་སྤྱི་ཚོགས་ལ་འགན་འཁྲི་བླ་ལྷག་མངའ་བའི་ན་གཞོན་སློབ་མ་ལྕེ་གསུམ་པ་དངོས་མིང་ལ་རིན་ཆེན།སྒང་གཤེན་སྨྱུག་དངོས་མིང་ལ་དབང་ལྡན།ཏོག་ཡུང་།གཡུང་གོ་བཅས་རེད་འདུགཁོ་ཚོས་ཤེས་རིག་གི་ལྡང་ཀ་རྩེན་སའི༼འབར་ཞུན༽ཞེས་པའི་ཚགས་ཤོག་ཆུང་ཆུང་ཞིག་གསར་སྤེལ་བྱས་ཏེ།ཕ་ཡུལ་གྱི་དགོན་སྡེ་དང་སྤྱི་ཚོགས་ལ་འགན་ཁུར་གྱི་འདུ་ཤེས་བླ་རུ་བླངས་ཤིང་།ད་ལྟའི་དགོན་སྡེ་དག་གིས་ལུགས་མེད་དང་།རུལ་སུངས།སྒེར་གཅོད་སོགས་སྤྱི་ཚོགས་ཀྱི་ཟུར་རེ་རེ་ན།སྐྱུག་བྲོ་བའི་དོན་དག་དག་མཐོང་དུས།ན་ཟུག་དྲག་པོ་ཞིག་གིས་མ་བཟོད་པར༼འབར་ཞུན༽ཞེས་པའི་ཚགས་ཤོག་ཏུ་ཅོག་ལོ་དགོན་དང་སྣང་ཞུགས་དགོན་གྱི་དྲང་བདེན་མིན་པའི་གནས་ཚུལ་དག་ལ་རང་གི་བསམ་ཚུལ་བཏོན་པ་རེད་འདུག